Diari Oficial de la Generalitat Valenciana


Sumari del DOGV 3274, del 29-06-1998 (1998/4835)

RESOLUCIÓ de 21 de maig de 1998, del director general d'Interior de la Conselleria de Presidència, per la qual acorda inscriure al Registre de Fundacions de la Comunitat Valenciana, l'extinció de la Fundació anomenada Convalecencia de Siete Camas de Damas Nobles.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3274

Data del DOGV
:   29-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4835


Data del document
:   21-05-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 21 de maig de 1998, del director general d'Interior de la Conselleria de Presidència, per la qual acorda inscriure al Registre de Fundacions de la Comunitat Valenciana, l'extinció de la Fundació anomenada Convalecencia de Siete Camas de Damas Nobles. [1998/X4835]
  
Vist l'expedient d'extinció de la Fundació Convalecencia Siete Camas de Damas Nobles, resulten els següents,
  
Fets
  
Per Resolució del Ministeri de la Governació, de data 16 de març de 1946, es classifica com a de beneficència particular la Fundació denominada Convalecencia de Siete Camas de Damas Nobles, i s'atribueix el seu patronat a la Junta Provincial de Beneficència. Les funcions de l'esmentada Junta Provincial van ser transferides a la Generalitat Valenciana , i en l'actualitat estan atribuïdes a la Direcció General d'Interior.
  
Els fins de la mencionada Fundació eren la satisfacció gratuïta amb caràcter permanent de necessitats físiques, atenent malalts pobres convalescents a l'Hospital. En l'actualitat no es compleixen els fins i el patrimoni fundacional ascendeix, a data 31 de desembre de 1997, a 1.012.415 PTA.
  
El dia 3 de febrer de 1998, es va acordar realitzar els tràmits necessaris per a l'extinció de la Fundació, per part del director general d'Interior, patró actual d'aquesta, basant-se principalment en la impossibilitat d'aconseguir el fi fundacional per tindre un patrimoni insuficient. Es proposa per part del patronat que la destinatària dels béns i drets resultants de la liquidació siga la Fundació Salvador Bigorra.
  
Fonaments jurídics
  
I. Aquesta Direcció General és competent per a la tramitació i resolució del present expedient en virtut d'allò que s'ha disposat en el Decret 4/97, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i el Decret 30/97, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència.
  
II. En l'art. 29 c) de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, s'estableix que les fundacions s'extingiran quan siga impossible la realització del seu fi fundacional; Per a això, segons allò disposat en l'art. 30 p2 del mateix text legal, caldrà l'acord del patronat.
  
III. A causa de l'escassa liquiditat i rendibilitat del patrimoni, és impossible el compliment dels fins fundacionals i el sosteniment d'aquesta de forma autònoma, i pel mateix motiu no és viable la modificació d'estatuts o la fusió amb una altra fundació.
  
IV. A l'empara d'allò que s'ha disposat en els articles 31 de la Llei 30/94, de 24 de novembre, de Fundacions, és procedent la destinació proposada pel patronat de la Fundació, atés que l'entitat destinatària reuneix les característiques indicades i s'enquadra entre les descrites en el citat article.
  
Vistos els preceptes legals citats i la resta generals de pertinent aplicació, resolc:
  
Extingir la Fundació Convalecencia Siete Camas de Damas Nobles, inscrita en el Registre de Fundacions de la Comunitat Valenciana amb el número 160(v), i obrir el procediment de liquidació, a realitzar per l'òrgan de govern de la Fundació, i s'acorda que el producte d'allò que s'ha liquidat es destinarà a incrementar el patrimoni de la Fundació Salvador Bigorra.
  
Ordenar la inscripció de l'extinció en el Registre de Fundacions.
  
Ordenar que es demane el dictamen de la Comissió del Protectorat respecte al procediment de liquidació.
  
Notifiqueu la present Resolució, que no posa fi a la via administrativa, amb l'advertiment que contra aquesta es pot interposar recurs ordinari davant d'aquest òrgan o davant el conseller de Presidència en el termini d'un mes, a comptar des de la data de la seua notificació.